《凤凰台上忆吹箫 步月》
明代·沈宜修

帘影横阶，翠■垂榥，花阑芳径苔肥。看小庭烟醉，白月澄漪。

帘苔将舒玉药，寻萼梦、雪汗凝蕤。金壶送，回廊静悄，墨洒花筛。

微微。罗衣耐冷，双繶向轻阴，夜渐阑时。想夕阳初下，云树参差。

又是婵娟千里，长相见、淡景霏霏。还待去，浓香软叠，绣幕重帏。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。